Die man van Centurion wat Vrydagoggend kort ná middernag met ’n gholfstok en ’n mes aangerand is, het tydens die aanval die gesin se inwonende huiswerker gebel en haar gevra om “dringend hulp te ontbied”.
’n 18-jarige verdagte is Vrydag sowat 600 km van daar af in Aliwal-Noord in die Oos-Kaap in verband met die voorval in hegtenis geneem, sê brig. Mathapelo Peters. Hy was glo in ’n Uber-huurmotor.
Paramedici het die egpaar gestabiliseer en Magda met ’n noodhelikopter na die Milpark-hospitaal in Johannesburg gebring.